अहिले त्रिपुरा सुन्दरी यातायात सेवाका अध्यक्ष रहेका जनकबहादुर बुढा (३३) ले हेलिकप्टरबाट २०६८ सालमा पहिलो ट्रयाक्टर र २०६९ चैतमा बोलेरो जीप दुनै पुर्‍याएका थिए। उनको सिको अरूले पनि गरे। स्थानीय निकायमा निर्वाचन नगराएकोमा सरकारप्रति जनकबहादुरको ठूलो गुनासो छ। “यसबाट विकासमा ठूलो बाधा परेको छ, बाटो खोल्ने, पुल हाल्ने सबै काम व्यवसायीले गर्नु परेको छ”, उनले भने “तर, आज घाटा भए पनि भोलि कमाइएला भनेर जाँगर चलाएका छौं।”
